IATA-Code
IATA-Code, također poznat i kao IATA-ino određivanje lokacije, IATA-in kod stanice ili jednostavno pokazivač lokacije je troslovni kod kojim se označavaju aerodromi širom svijeta, definisan od strane Međunarodnog udruženja za zračni saobraćaj (IATA). Oznaka je vidljivo prikazana na prtljažnoj marki koja se na šalteru za registraciju putnika stavlja na svaku prtljagu. Korištenje ovih kodova uređuje IATA-ina Rezolucija 763. Kodovi se objavljuju dva puta godišnje u IATA Airline Coding imeniku. Većina zemalja u svojim službenim zrakoplovnim publikacijama koriste ICAO kodove umjesto IATA-inih. IATA također izdaje kodove za željezničke stanice kao i za službe prihvata i otpremu aviona na aerodromima. Kodovi željezničkih stanica se često usklađuju sporazumima (kao što su Amtrak, SNCF French Rail, Deutsche Bahn) između avionskih i željezničkih transportnih kompanija.